burgasdotpro/wikipedia huggingface dataset:
Varšavské geto

Varšavské geto (, ) bolo najväčšie zo všetkých židovských get v nacistami okupovanej Európe počas druhej svetovej vojny. Bolo založené ako štvrť v poľskom hlavnom meste Varšava od októbra do novembra 1940. V oblasti veľkej sa nachádzalo viac ako 400 000 ľudí židovskej národnosti, ktorí však mali vlastné bydlisko. Odtiaľto boli niektorí židovskí obyvatelia vysielaní do rôznych vyhladzovacích táborov.
Počet obetí medzi židovskými obyvateľmi sa odhaduje na 300 tisíc.
Začiatok geta.
Stavba múru geta začala 1. apríla 1940 a varšavské geto bolo založené nemeckým generálnym guvernérom Hansom Frankom 16. októbra 1940. Frank nariadil Židom vo Varšave a jeho predmestiach, aby sa neodkladne zhromaždili pred getom. V tejto dobe bol počet obyvateľov v gete odhadnutý na 400 000 ľudí, čo bolo 30 % celkového obyvateľstva Varšavy.
Nemci uzavreli varšavské geto s okolitým svetom 16. novembra 1940. Múr bol spravidla vysoký a prikrývali ho ostatným drôtom. Utečenci mohli byť zastrelení na mieste. Hranica geta sa v priebehu nasledujúcich rokov mnohokrát menila.
Geto sa nachádzalo na mieste dnešnej Chłodnej ulice, ktorá vzhľadom na jej výnimočnosť (varšavská hlavná ulica vedúca na východ) bola výlučne preň. Ulica sa delila na dve časti: severnú, kde sa nachádzalo tzv. "Veľké geto" a južnú, kde sa nachádzalo "Malé geto". Tieto dve časti spájala brána na Żelaznej ulici. V januári 1942 drevená lávka, ktorá sa po vojne stala jedným zo symbolov holokaustu, bola postavená pre ľahšiu pešiu prevádzku. Celé geto strážila polícia SS, ktorej komisárom bol Waldemar Schön a po ňom nasledoval Heinz Auerswald.
Začiatkom roku 1943 nacisti pristúpili k realizácii likvidácie geta a jeho obyvateľov. Vojenská akcia sa začala 18. januára 1943. Ozbrojeným obyvateľom geta sa podarilo vojakov SS vyhnať. 18. apríla 1943 bolo geto obkľúčené a nacistické jednotky prikročili nasledujúceho dňa k jeho obsadzovaniu. Beznádejný odpor obyvateľov geta sa zapísal do dejín ako povstanie vo varšavskom gete.
Galerie Colbert

Galerie Colbert je pasáž v Paríži v 2. obvode. Vstupy do pasáže sa nachádzajú na ulici "Rue des Petits-Champs" v dome č. 6 a na "Rue Vivienne" č 4. Pasáž končí ako slepá ulica.
Od roku 1992 je zaradená medzi Monument historique.
Dejiny.
Galerie Colbert bola vytvorená v roku 1826 ako konkurencia pre susednú Galerie Vivienne, ale nikdy nezískala taký ohlas ako ona. Vznikla na mieste bývalého paláca, ktorého majiteľom bol minister financií Colbert, po ktorom tiež nesie svoje meno. Uprostred pasáže sa nachádza presklený oválny priestor s priemerom nazývaný rotunda.
V 70. rokoch 20. storočia musela byť kvôli zlému technickému stavu uzavretá. Dom s pasážou kúpila susediaca Bibliothèque nationale de France. Pasáž bola v 80. rokoch renovovaná a opäť otvorená pre verejnosť. Po presídlení knižnice do 13. obvodu budovu prevzali "Institut national d'histoire de l'art" (Národný ústav dejín umenia) a "Institut national du patrimoine" (Národný ústav kultúrneho dedičstva).
Aopo

Aopo je dedina, severozápadne od najväčšieho vrcholu Samoy Silisili na ostrove Savai’i. Nachádza sa v okrese Gaga'ifomauga, vo volebnom obvode "Gaga'ifomauga III".
Galerie Vivienne

Galerie Vivienne je pasáž v Paríži v 2. obvode. Vstup do pasáže je cez domy č. 4 na "Rue des Petits-Champs", č. 5 – 7 na "Rue de la Banque" a č. 6 na "Rue Vivienne".
Od roku je 1974 chránená ako historická pamiatka.
Dejiny.
Pasáž dal postaviť v roku 1823 predseda notárskej komory Marchoux podľa plánov architekta Françoise Jeana Delannoy. Ten ju vyzdobil novoklasicistickými oknami, mozaikami, obrazmi a sochami. Za veľkou galériou dlhou bola vybudovaná presklená rotunda. Pre verejnosť bola pasáž otvorená v roku 1826 pod názvom "Galerie Marchoux", ale rýchlo získala meno "Vivienne" podľa susednej ulice. Pasáž bola až do doby druhého cisárstva významným obchodným miestom medzi Palais Royal, Burzou a Veľkými bulvármi. Potom ale galéria stratila svoje renomé v prospech obchodov okolo La Madeleine a na Avenue des Champs-Élysées a tiež prestavbou Paríža za prefekta Haussmanna.
Od 60. rokov 20. storočia sa pasáž postupne stala opäť veľmi aktívnou. Objavili sa tu obchody s módou a dekoráciami, konajú sa tu prehliadky haute couture. Obnovenie prestíže pre pasáž znamenal rok 1986, kedy sem presťahoval svoj obchod Jean-Paul Gaultier. Dnes sa tu nachádza mnoho obchodov prêt-à-porter a s dekoratívnymi predmetmi.
Rue de Montmorency

Rue de Montmorency ("Montmorencyho ulice") je ulica v Paríži. Nachádza sa v historickej štvrti Marais v 3. obvode.
Poloha.
Ulica vedie od križovatky s Rue du Temple a končí pri Rue Saint-Martin. Ulica je orientovaná od východu na západ.
Dejiny.
Ulica vznikla v 13. storočí, kedy boli rozparcelované pozemky kláštora Saint-Martin-des-Champs.
Svoje súčasné meno nesie ulica od roku 1768 a je pomenovaná po významnej šľachtickej rodine Montmorency, ktorá bývala v jednom z palácov.
Úsek medzi ulicami "Rue Saint-Martin" a Rue Beaubourg sa už od 14. storočia nazýval "Rue du Seigneur de Montmorency". Časť medzi ulicami "Rue Beaubourg" a Rue du Temple sa už v roku 1328 nazývala "Ruelle au Villain" a neskôr bola premenovaná na "Rue Cour-au-Villain".
Počas Veľkej francúzskej revolúcie bola "Rue de Montmorency" premenovaná na "Rue de la Réunion" a v roku 1806 sa vrátila späť k svojmu pôvodnému názvu.
Branná povinnosť

Branná povinnosť je povinnosť občana štátu pripravovať sa na obranu štátu a osobne sa zúčastňovať na plnení úloh armády.
Podľa slovenského Zákona o brannej povinnosti č. 570 branná povinnosť predstavuje povinnosť podrobiť sa odvodu (zvyčajne vo veku 19 rokov – okrem prípadov, v ktorých zákon ustanovuje inak) a vykonať mimoriadnu (vojenskú) službu alebo alternatívnu službu. Od roku 2016 je možné na Slovensku absolvovať dobrovoľnú vojenskú prípravu. 
História brannej povinnosti siaha až do staroveku, v mnohých krajinách pokračuje s rôznymi obmenami až do súčasnosti. Branná povinnosť, resp. povinná vojenská služba v modernom ponímaní bola zavedená po prvýkrát vo Francúzsku počas francúzskej revolúcie. Umožnila Francúzom vytvoriť početne silné armády, ktoré sa mohli postaviť zahraničným silám, ktoré ohrozovali revolúciu. Väčšina európskych krajín v dôsledku jeho efektivity tento systém neskôr okopírovala. Muži aj v čase mieru v určitom veku museli slúžiť 1-3 roky v aktívnej službe a následne prešli do zálohy, odkiaľ ich mohli povolať do aktívnej služby v prípade vojnového konfliktu.
Na začiatku 21. storočia, mnoho štátov všeobecnú brannú povinnosť zrušilo, a spolieha sa namiesto toho na menšie profesionálne armády s profesionálnymi vojakmi, ktorí do armády narukovali dobrovoľne. Existencia profesionálnych armád, ktoré sú menšie ako armády krajín s všeobecnou brannou povinnosťou pre všetkých mužov v určitom veku, však má svoje obmedzenia. Tieto krajiny zväčša musia zvažovať a predvídať budúce vojenské konflikty, v ktorých by s menšou armádou nemohli, napr. proti početnejšiemu nepriateľovi obstáť. Aj preto mnoho štátov, ktoré zrušili brannú povinnosť si stále si vyhradzuje právo obnoviť ju počas prípadného vojnového konfliktu alebo v dobe krízy.
Branná povinnosť je v modernej dobe považovaná viacerými skupinami obyvateľstva za kontroverznú. Je odsudzovaná kvôli výhrade svedomia v prípade vojnového konfliktu, z náboženských, filozofických alebo politických dôvodov. Alebo v prípadoch ak občania nesúhlasili s politikou vlády a boli proti vojnovému konfliktu (tzv. nepopulárne vojny) alebo z ideologických dôvodov, keď ju považujú za porušenie svojich individuálnych práv. Takto povolané osoby sa môžu vyhnúť službe, napr. tým, že opustia krajinu. Niektoré krajiny preto svoj branný systém prispôsobili tak, aby bol brancom umožnený výber alternatívnych služieb mimo bojové operácie alebo aj mimo armádu, ako je napr. civilná služba.
V niektorých krajinách, boli alebo aj naďalej sú branci povolávaní nielen do ozbrojených síl, ale aj do rôznych polovojenských organizácií, jednotiek ministerstva vnútra, polície alebo nebojovej civilnej obrany.
Saze (skupina)

Saze je česká hudobná skupina.
V polovici šesťdesiatych rokov Saze bola pôvodne bigbeatová skupina, v ktorej pôsobil aj Ivan Král. Po emigrácii niektorých členov do USA (Ivan Kral sa neskôr stal členom skupiny speváčky Patti Smith) sa z trosiek niekdajšej bigbítovej skupiny zrodilo folkové duo Saze v zložení Jiří Burian – Milan Vokřínek. V priebehu rokov sa zloženie dua menilo, stálym členom bol po celý čas len J. Burian, po jeho boku sa postupne vystriedalo viacero hudobníkov.
Stálym spolupracovníkom najmä v šesťdesiatych a sedemdesiatych rokoch bol textár Drahoš Čadek, ktorého absurdné a dadaistické texty sa stali poznávacím znamením skupiny Saze a zdrojom najväčších hitov skupiny („Václava mám najradši“, „Žalm Šťavnatky panenské“, „Fanča je kus“, „Máme doma hašiš“). Neskôr Saze spolupracovali aj s ďalšími textármi (Ondřej Suchý, Ivo Marek, Jan Nádvorník).
Hudobne mali Saze vďaka nástrojovému obsadeniu (akustické gitary, spev) najbližšie k folku, na štúdiových nahrávkach však využívali aj ďalšie nástroje, profesionálnych hudobníkov (Radim Hladík, David Koller, Vlado Čech) a zvukové efekty.
Začiatkom sedemdesiatych rokov sa ich domovskou scénou stalo divadlo Semafor, kde účinkovali v inscenáciách "Kytice" a "Zuzana v lázni". V osemdesiatych rokoch sa Burian pokúšal o rockovejší zvuk Sazí v širšom obsadení, kvôli ochoreniu hlasiviek však v roku 1988 Saze rozpúšťa.
Po roku 1990 Burian sa opäť pokúsil obnoviť činnosť skupiny v rockovom složení. Toto zoskupenie vydáva jediný regulárny album skupiny Saze "Jako živí" (CD "Václava mám nejradši" je singlová kompilácia), na ktorom okrem nových skladieb znejú aj staré hity v hardrockovej podobe. Definitívny koniec skupiny Saze znamenala smrť Jiřího Buriana v roku 2008.
Diskografia.
Václava mám nejradši (SV Records 1992)
Jako živí (Popron 2002)
Somnium

Somnium je piaty radový album skupiny Konflikt vydaný roku 2011.
Muzealizácia

Muzealizácia označuje umiestnenie v múzeu alebo zo všeobecného hľadiska premenu náplne alebo centra života na určitý druh múzea. Striktne z muzeologického pohľadu muzealizácia je činnosť smerujúca k vyňatiu, fyzicky či obrazne, predmetu z jeho pôvodného kultúrneho či prírodného prostredia a k prideleniu múzejného statusu tomuto predmetu, jeho premene v muzeálií čiže „múzejný predmet”, a teda jeho začlenenie do rámca múzea.
Z. Z. Stránský chápe muzealizáciu ako osobité osvojovanie si ako prírodnej, tak ľudskej skutočnosti. Každé uchovávanie je však nie vždy muzealizáciou (napr. staré odložené veci na povale).
Fyzioterapeut

Fyzioterapeut je odborný pracovník, venujúci sa fyzioterapii.
Štúdium.
Absolvent študijného programu "fyzioterapia – bakalársky stupeň" sa uplatní ako fyzioterapeut v nemocničných a ambulantných zariadeniach, v kúpeľných liečebniach, v odborných liečebniach a rehabilitačných ústavoch, prípadne v iných zariadeniach, ktoré poskytujú preventívnu a liečebnú zdravotnú starostlivosť, ochranu a podporu zdravia. Ďalej sa môže uplatniť v odbornom riadení, vo výskume a vo výchove a vzdelávaní fyzioterapeutov. Fyzioterapeut sa môže ďalej vzdelávať v rámci celoživotného vzdelávania podľa Nariadenia vlády SR č. 296/2010 Z.z. ktorým sa mení a dopĺňa nariadenie vlády Slovenskej republiky č. 296/2010 Z.z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov. 
Absolvent študijného programu "fyzioterapia – magisterský stupeň" je kvalifikovaný vysokoškolský zdravotnícky pracovník, ktorý má odbornú spôsobilosť vykonávať preventívne, diagnostické a terapeutické metódy a postupy fyzioterapie na úrovni zodpovedajúcej jeho kvalifikácii v odbore fyzioterapia v zmysle medzinárodných štandardov a kvalifikačných predpokladov na výkon povolania v krajinách EÚ, tak ako je to uvedené v profile absolventa.
Ošetrovateľ

Ošetrovateľ je odborný pracovník v zdravotníctve, venujúci sa ošetrovateľskej činnosti.
Štúdium.
Absolvent študijného programu "ošetrovateľstvo – bakalársky stupeň" sa uplatní ako sestra v ošetrovateľskej praxi na lôžkových pracoviskách zdravotníckych zariadení, a v ambulantnej zdravotnej starostlivosti, v riadení, vo výskume a vo výchove. Môže pracovať súkromne aj samostatne v rámci platných predpisov. Sestra sa môže ďalej vzdelávať v rámci celoživotného vzdelávania podľa Nariadenia vlády Slovenskej republiky č. 296/2012 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.
Absolventi študijného programu "ošetrovateľstvo – magisterský stupeň" sú schopní plniť požiadavky disciplín, ktoré v sebe integrujú ošetrovateľské teórie s vedeckými poznatkami z iných odborov, potrebné pre poskytovanie zdravotníckych služieb verejnosti v rámci primárnej, sekundárnej a terciárnej prevencie, ako aj starostlivosti v chorobe, rehabilitácii a následnej starostlivosti. Absolventi sú schopní poskytovať ošetrovateľskú starostlivosť jednotlivcom, rodine, skupine či komunite v zdraví alebo chorobe a prispievať k zdraviu, uzdraveniu alebo pokojnému a dôstojnému umieraniu a smrti. Profesionálna príprava je založená na výsledkoch vedy a výskumu. Sestra samostatne vykonáva výskum a výsledky výskumu aplikuje v praxi.
Absolventi študijného programu "ošetrovateľstvo – 3. stupeň" sú schopní vykonávať samostatnú vedeckú a tvorivú činnosť v oblasti ošetrovateľstva s uplatnením predovšetkým na vysokých školách a vzdelávacích inštitúciách v zmysle príslušných direktív Európskej komisie. Podieľajú sa na vedeckom výskume pre potreby zdravotníctva (napr. MZ SR, Úrad pre dohľad nad zdravotnou starostlivosťou).
Pôrodná asistentka

Pôrodná asistentka (muž pôrodný asistent) je odborná pracovníčka či pracovník, asistujúci pri pôrode. Kedysi sa používalo i označenie baba, babica. 
Štúdium.
Absolvent študijného programu "pôrodná asistencia" sa uplatní ako pôrodná asistentka v ošetrovateľskej praxi na lôžkových gynekologicko-pôrodníckych pracoviskách, v ambulantnej starostlivosti o ženu, v riadení, vo výskume, vo výchove a vzdelávaní. Môže pracovať súkromne a samostatne v rámci platných predpisov. Pôrodná asistentka sa môže ďalej vzdelávať v rámci celoživotného vzdelávania podľa Nariadenia vlády Slovenskej republiky č. 296/2010 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.
Dentálny hygienik

Dentálny hygienik/hygienička je absolvent študijného programu "dentálna hygiena". Je spôsobilý vykonávať profesiu dentálny hygienik v rámci parametrov klinických kompetencií ako súčasti komplexného systému zdravotnej starostlivosti o pacienta a udržania jeho zdravia, pracovať samostatne pod dohľadom zubného lekára a na jeho odporúčanie a vykonávať činnosti v preventívnej, liečebnej a edukačnej starostlivosti o stomatologických pacientov/klientov v oblasti dentálnej hygieny.
Záchranár

Záchranár je absolvent študijného programu "urgentná zdravotná starostlivosť". Uplatní sa ako profesionálny záchranár v jednotlivých zložkách Integrovaného záchranného systému v záchrannej praxi, v prednemocničnej urgentnej starostlivosti, na centrálnom príjme, v urgentnej ambulancii, na oddeleniach resuscitačnej a intenzívnej starostlivosti, v riadení, vo výskume, vo výchove a vzdelávaní, v zdravotníckych činnostiach ozbrojených zložiek, v požiarnom zbore, v zložkách činných v záchrane zdravia a života. Je kvalifikovaný zdravotnícky pracovník, ktorý samostatne, pod dohľadom lekára a na jeho odporúčanie vykonáva činnosti v preventívnej, liečebnej a edukačnej starostlivosti.
Vasylivka (Tuľčynský rajón)

Vasylivka () je dedina ("село") na Ukrajine v Tuľčynskom rajóne Vinnyckej oblasti. Žije tu 495 obyvateľov.
Panamerické majstrovstvá v korfbale 2014

Panamerické majstrovstvá v korfbale 2014 boli 1. Panamerické majstrovstvá v korfbale, ktoré organizuje Americká korfbalová federácia (IKF America's). Konali sa od 31. januára2. februára 2014 v São Paulo, v Brazílii, za účasti 3 tímov. Pôvodne sa na turnaji malo predstaviť aj družstvo Argentíny, ale svoju účasť kvôli finančným problémom na poslednú chvíľu odrieklo. Mimosúťažne ho nahradilo B družstvo Brazílie. Všetky zápasy sa odohrali v aréne "Ginásio Roberto Polati". Víťazom sa stalo domáce družstvo Brazílie.
Turnaj zároveň slúžil ako kvalifikácia na Majstrovstvá sveta 2015, ktoré sa uskutočnia v Belgicku. Kvalifikovalo sa na ne iba víťazné družstvo.
Účastníci.
 Číslo udáva umiestnenie v medzinárodnom rebríčku IKF k 4. novembru 2012.
Agorizmus

Agorizmus je politická filozofia, ktorej cieľom je podporovať vytvorenie bezštátnej spoločnosti založenej na dobrovoľnej výmene. Ide o revolučný smer libertariánskeho anarchizmu. Princípy agorizmu zhrnul začiatkom 80. rokov Kanaďan Samuel Edward Konkin III (SEK3) vo svojom diele Nový libertariánsky manifest. Agoristická filozofia rozoberá najmä stratégiu pre dosiahnutie slobodnej (bezštátnej) a decentralizovanej spoločnosti. Konkin (a iní) skúmal možnosti súkromnej iniciatívy (podnikania, organizovania) a vytvárania alternatívnych štruktúr hospodárstva (súkromná ochrana, neštátne súdy) v oblastiach tzv. šedej a čiernej ekonomiky, ktorá by časom mohla nahradiť a vytlačiť štátny monopol. Agoristi uznávajú princípy trhovej ekonomiky, ale zároveň, na rozdiel od iných libertariánskych prúdov, kritizujú veľké korporácie a dnešnú podobu kapitalizmu. Okrem teoretických prác sa agoristi často podieľajú aj na konkrétnych pro-agoristických aktivitách, väčšinou na lokálnej či mestskej úrovni (najmä v USA). 
Agorizmus má korene v európskom humanizme, klasickom liberalizme, americkom libertarianizme, individualistickom anarchizme (anarchokapitalizme) a v niektorých ľavicových anarchistických smeroch. Zástancovia tejto filozofie odmietajú angažovanie v politike a účasť na voľbách. Rozdiel medzi agorizmom a anarchokapitalizmom je ten, že agoristi odmietajú politický vznik voľného trhu (pomocou volieb), na rozdiel od anarchokapitalistov, ktorí pripúšťajú aj politickú cestu. V súčasnosti sa agorizmus dostáva do povedomia verejnosti v súvislosti s narastajúcim záujmom o kryptomarkety a internetové digitálne meny, akými sú Bitcoin, Litecoin a iné.
Saze (francúzska obec)

Saze je francúzska obec, ktorá sa nachádza v departemente Gard, v regióne Languedoc-Roussillon.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Pavian Records

Pavian Records je slovenské hudobné vydavateľstvo, založené začiatkom deväťdesiatych rokov v Bratislave. Je exkluzívnou značkou obchodu s hudobnými nosičmi Dr. Horák, ktorý vlastní a vedie Pavol Maruščák.
Spočiatku sa Pavian Records zameriavali slovenskú bluesovú, folkovú a rockovú scénu (Ján Litecký-Šveda, Zóna A, Jednofázové kvasenie), resp. reedície nahrávok slovenskej rockovej „klasiky“ (Collegium musicum, Prúdy) a brniansku alternatívu (Iva Bittová, Fajt/Meneses, Dunaj), neskôr sa spektrum vydaných nahrávok rozšírilo aj na iné žánre a hudobné smery (ethno/world music, džez, alternatíva, vážna hudba). Výber interpretov sa programovo sústreďoval skôr na menšinové žánre, výnimkou boli reedície niektorých albumov zlatého fondu slovenskej rockovej hudby.
Dôležitým momentom v činnosti Pavian Records bolo rozšírenie vydavateľskej dramaturgie na oblasť vážnej hudby. Toto nielen že umožnilo prienik značky do nových oblastí a mimo slovenské a české trhy, ale prinieslo aj výrazné komerčné úspechy, keď najpredávanejším titulom Pavian Records sa paradoxne stala nahrávka z oblasti vážnej hudby, Mater (album) slovenského skladateľa Vladimíra Godára v interpretácii Ivy Bittovej a Solamente naturali. Len na Slovensku a v Česku sa jej do roku 2009 predalo viac ako päť tisíc kusov, vo svete presiahol predaj 10 000 kusov. Pre zahraničie nahrávku do distribúcie prevzalo prestížne nemecké vydavateľstvo ECM.
Do roku 2013 vydali Pavian Records viac ako 60 titulov, niektoré z nich prevzali vo forme licencií iné zahraničné vydavateľstvá (Iva Bittová, Vladimír Godár, Zuzana Homolová a Vlasta Redl).
V roku 2014 získal Pavol Maruščák špeciálnu cenu Radio Head Awards 2013 za prínos do hudby.
K umelcom, vydávaným na tejto značke, patria (radené abecedne):
Andrássy Gyula Deutschsprachige Universität Budapest

Andrássy Gyula Deutschsprachige Universität Budapest (skr. AUB), skrátene Andrássy Universität, je súkromná univerzita v Budapešti. Vznikla 2. septembra 2002 ako prvá univerzita s nemeckým vyučovacím jazykom mimo nemeckú jazykovú oblasť v strednej Európe.
Zameranie AUB.
AUB má za cieľ byť spoločným, nemecky hovoriacim univerzitným mostom pre Dunajský región. Pod mottom „Fit für Europa!”(Fit pre Európu) upevňuje AUB rozmanité vzťahy v Dunajskom regióne a vytvára nové. 
V centre vedeckého záujmu nie je iba súčasná EÚ, ale tiež (možných) budúce kandidátske krajiny (obzvlášť východný Balkán), ako aj susedská politika EÚ. 
S nemčinou ako lingua franca buduje AUB rozširuje nemecký jazyk do krajín strednej, východnej a južnej Európy. 
Štúdium na AUB.
AUB navštevujú študenti z viac ako 25 národov a vyučujúci zo všetkých podporujúcich krajín. V magisterskom a doktorandskom (PhD.) študijnom programe sa analyzujú a sprostredkúvajú témy európskej integrácie. Vedné disciplíny zastúpené na AUB (história, právo, politológia a ekonómia) úzko spolupracujú. Okrem toho ponúka hlavný odbor diplomacie možnosť prehĺbenia si znalostí získaním praxe v danom odvetví. 
Interdisciplinarita je do AUB takisto štrukturálne vtelená (rozvrhnutie fakúlt), zabezpečuje sa nadväzne prostredníctvom interdisciplinárnych študijných plánov a didakticky sa prehlbuje prostredníctvom spoločných transdisciplinárne zameraných prednášok a seminárov. Zažitá interdisciplinarita s európskym zameraním je podstatou AUB.
Dejiny.
Univerzita je spoločným projektom Maďarska, Nemecka, Bavorska, Švajčiarska, Rakúska a Bádenska-Württembergska.
V apríli 2001 bola verejná nadácia pre nemecky hovoriacu univerzitu v Budapešti zapísaná do registra a bolo vydané vládne uznesenie o podmienkach činnosti nemecky hovoriacej univerzity Budapešť. Zákon LXVI/2001 o uznaní Andrássy Gyula deutschsprachige Universität Budapest, ako aj zákon LXV/2001 o zmene zákona o vysokých školách LXXX/1993 boli prijaté dňa 19. júna 2001. V prvých mesiacoch roku 2002 bolo rozhodnuté o obsahoch študijných programov.
Zmluva „Ulmské vyhlásenie“ o založení nemecky hovoriacej univerzity pre postgraduálnych študentov, bola uzatvorená vo februári 2001 medzi Maďarskom, Rakúskom, slobodným štátom Bavorsko a krajinou Bádensko-Württembersko. V spojení s tým udelil senát univerzite katedry. Nakoniec sa 2. júla 2002 mohli konať prvé prijímacie skúšky, následne na to bolo k štúdiu na Andrássy Universität prijatých 65 študentov.
Menodarca univerzity Július Andráši (1823 – 1890) sa aktívne zúčastnil v boji za nezávislosť v rokoch 1849 – 49. Po jeho skončení utiekol do Paríža a Londýna a bol víťazmi v neprítomnosti odsúdený k trestu smrti. Po omilostení sa vrátil v roku 1857 späť do Maďarska a stal sa ministerským predsedom, ministrom obrany a neskôr ministrom zahraničných vecí Rakúsko-uhorskej monarchie.
Štruktúra.
Dunajský inštitút pre medziodborový výskum je medzinárodné a medziodborové zriadenie, ktoré sa vedecky a poradensky zaoberá otázkami politického, ekonomického a kultúrneho vývoja v Dunajskom regióne.
Hedviga Bystrická

Doc. RNDr. Hedviga Bystrická, CSc. (* 2. február 1924, Močarany, dnes súčasť Michaloviec - † 8. január 2018, Bratislava) bola slovenská mikropaleontologička a vysokoškolská pedagogička.
Život.
V roku 1948 absolvovala vysokoškolské štúdium na Prírodovedeckej fakulte Univerzity Komenského v Bratislave, odbor učiteľstvo prírodopisu-zemepis. Následne pôsobila ako asistentka, odborná asistentka a technička na Katedre geológie a paleontológie Prírodovedeckej fakulty Univerzity Komenského v Bratislave. V roku 1951 získala titul RNDr. Venovala mikropaleontológii a biostratigrafii, najmä na základe foraminifer a neskôr aj nanoplanktónu. V rámci biostratigrafického výskumu vápnitého nanoplanktónu patrila medzi priekopníkov. V roku 1966 obhájila kandidátsku prácu a získala titul kandidáta geologických vied (CSc.). Nasledujúceho roku bola habilitovaná za docentku. Viedla prednášky a cvičenia z mikropaleontológie a v tomto obore viedla aj viacerých diplomatov a ašpirantov. V roku 1989 odišla do dôchodku. Bola manželkou geológa a paleontológa Jána Bystrického.
Publikácie.
Vedecké výsledky publikovala v približne 40 publikáciách. Okrem odborných článkov sa podieľala na príprave "Malej encyklopédie biológie" ako spoluautorka (v kolektíve V. Betinu, vydal Obzor, Bratislava, 1975).
Ocennie.
Bola ocenená:
Marina Diamandis

Marina Lambrini Diamandis vystupujúca pod menom MARINA (predtým Marina and the Diamonds) (* 10. október 1985, Abergavenny, Wales, Spojené kráľovstvo) je britská speváčka, textárka gréckeho pôvodu. Jej album "Electra Heart" debutoval na vrchole britského rebríčka. Je držiteľkou nominácie na Brit Awards, People's Choice Award či Ivor Novello Award, v roku 2010 obdržala cenu MTV Europe Music Award.
Biografia.
Marina sa narodila gréckemu otcovi a waleskej matke. Chodila na dievčenskú školu, kde vraj podľa nej našla v sebe talent. Po rozvode jej rodičov sa Marina odsťahovala do Grécka, kde žila len dva roky. Ako osemnásťročná sa vrátila do Británie a začala žiť v Londýne. Začala navštevovať tanečnú školu. V roku 2005 nasledoval jednoročný kurz spevu na Tech Music School. Potom sa zapísala na štúdium hudby na University of East London, v druhom ročníku prešla na Middlesex University, ktorú však nedokončila. Bola aj nominovaná na cenu kritikov na Brit Awards 2010 a zvíťazila na MTW Europe Music Awards v kategórií "Best UK &amp; Irish Act".
Pygmalión (Tyros)

Pygmalión ("Pygmalión", ) je v gréckej mytológii tyrský kráľ, brat Dido, zakladateľky mesta Kartága.
Dido, sestra tyrského kráľa Pygmalióna, sa vydala za kňaza Sychaea, najbohatšieho muža zo všetkých Feničanov. Chamtivého Pygmalióna túžba po jeho bohatstve zaslepila a aby sa jeho majetku zmocnil, dal ho úkladne zavraždiť. Po dlhú dobu to potom pred svojou sestrou dokázal utajiť. Ale Dido sa pravdu aj tak dozvedela. Počas spánku sa jej zjavil duch jej manžela, ukázal jej svoju prepichnutú hruď, odhalil jej svojho vraha a poradil jej, aby čo najskôr opustila svoj domov a ukryla sa v ďalekej cudzine. Dido manžela poslúchla a po dlhom putovaní sa usadila ďaleko na západe, na severnom pobreží Afriky, kde založila mesto, ktoré nazvala Kart-hadašt, Kartágo, čo znamená Nové hlavné mesto.
Povesť o Pygmaliónovi je negréckeho pôvodu. Niektorí historici ho identifikovali ako Pygmalióna (fenicky, Pumai-adta), syna a nástupcu mýtického kráľa Mattana I. (alebo Matgena) z Tyru, ktorý vraj vládol v rokoch cca 841814 pred Kr.
Majstrovstvá Európy II. divízie v halovom pozemnom hokeji žien 2000

Majstrovstvá Európy II. divízie v halovom pozemnom hokeji žien 2000 boli v poradí 3. Majstrovstvá Európy II. divízie v halovom pozemnom hokeji žien, druhé najvyššie kontinentálne podujatie v roku 2000, ktoré organizuje Európska federácia pozemného hokeja (EHF). Konali sa od 28.30. januára 2000 v Liévin, vo Francúzsku, za účasti 6 tímov. Jediným nováčikom ME bolo družstvo Grécka.
Litva a Francúzsko, ako 2 najlepšie družstvá, sa kvalifikovali v roku 2002 na hlavné podujatie Majstrovstiev Európy.
Vynokurňa

Vynokurňa () je dedina ("село") na Ukrajine v Tuľčynskom rajóne Vinnyckej oblasti. Žije tu 187 obyvateľov.
Zarične (Tuľčynský rajón)

Zarične () je dedina ("село") na Ukrajine v Tuľčynskom rajóne Vinnyckej oblasti. Žije tu 1372 obyvateľov.
Život bez konca

Život bez konca je viac ako 700 stranový, posmrtne vydaný moderný európsky román 20. storočia slovenského prozaika Františka Švantnera z roku 1956. Román je prerozprávaný prostredníctvom rozprávačskej tretej osoby a využitím zmiešanej štylistickej techniky (pásmo rozprávania) a polopriamej reči (pásmo postáv). Vo všeobecnosti je témou románu zobrazenie života v jeho plynulosti a v kontinuite a pomalý rozvrat robotnícko-remeselníckej rodiny, pretože ambície a ilúzie jej príslušníkov, vyradených z pôvodného sociálneho prostredia, inšpiruje väčšmi hlas krvi ako imperatív rozumu.
Obsah.
Hlavnou hrdinkou románu je "Paulínka" jediná dcéra po pôrode ochrnutej "Hermíny" a dedinského skupáňa "Matúša". Román je o Paulínkinom celom živote, o jej nevydarených manželstvách, Paulínka prechádza všetkými úskaliami života neporazená.
John Boynton Priestley

John Boynton Priestley (13. september 1894, Bradford, Spojené kráľovstvo - 14. august 1984, Stratford-upon-Avon) bol anglický prozaik, novinár a literárny kritik. Jeho tvorba sa vyznačovala vtipom a humorom, ktoré vystihli ducha vtedajšej doby.
A. C. Eringen Medal

A. C. Eringen Medal je ocenenie americkej Society of Engineering Science (SES). Udeľuje sa od roku 1976 za vynikajúci výkon v inžinierstve. Je pomenovaná po Ahmedovi Cemalovi Eringenovi a dotovaná sumou 2000 dolárov. Víťaz je doživotným členom SES.
ACM Software System Award

ACM Software System Award je ocenenie, ktoré sa udeľuje každoročne jednotlivcom alebo organizáciám, ktoré majú vynikajúce príspevky v oblasti vývoja softvérových systémov. Udeľuje ho Association for Computing Machinery (ACM) od roku 1983.
Hra o prežitie 2

Hra o prežitie 2 alebo Saw II, Saw 2 je kanadsko-americký hororový film z roku 2005. Jeho režisérom bol Darenna Lynn Bousmana, a išlo o pokračovanie úspešného hororu "" (2004). 
Film vykresľuje príbeh detektíva Erica Matthewsa. Ten sa snaží oslobodiť osem ľudí, ktorých uväznil Jigsaw v hre na život a na smrť.
Saw III

Saw 3 alebo Saw III, Hra o prežitie 3 je kanadsko-americký hororový film z roku 2006. Jeho režisérom je Darenna Lynn Bousmana, a je to druhé pokračovanie úspešného hororu "" (2004).
Saw IV

Saw 4 alebo Saw IV je kanadsko-americký hororový film z roku 2007. Jeho režisérom je Darenna Lynn Bousmana, a je to tretie pokračovanie úspešného hororu "" (2004). 
Vykresľuje príbeh veliteľa zásahovej jednotky Rigga.
Saw V

Saw 5 alebo Saw V je kanadsko-americký hororový film z roku 2008. Jeho režisérom je David Hackl, a je to štvrté pokračovanie úspešného hororu "" (2004).
Saw VI

Saw 6 alebo Saw VI je psychologický hororový film z roku 2009. Jeho režisérom je Kevin Greutert, a je to piate pokračovanie úspešného hororu "" (2004). 
Vykresľuje príbeh poisťovateľa Williama Eastona.
Adam Smith Award

Adam Smith Award je vedecké ocenenie v odbore ekonómia. Od roku 1982 ho udeľuje na pamiatku ekonóma Adama Smitha National Association for Business Economics. Prezident spoločnosti volí kandidáta, ktorý vynikol v odbore, a ktorého nápady a vedomosti sa reálne aplikujú. Pri odovzdávaní ceny na každoročnom stretnutí členov má nositeľ ocenenia prednášku.
Laminovaná drevotriesková doska

Laminovaná drevotriesková doska (iné názvy: drevotriesková laminovaná doska, laminovaná triesková doska, skratky: "LTD" = laminovaná triesková doska, "DTDL" = drevotriesková doska laminovaná) je drevotriesková doska polepená dekoračným laminovacím papierom, ktorý je zaliaty melamínovou živicou. Lamino patrí medzi najlacnejšie a najpoužívanejšie materiály v nábytkárstve. Laminovaná drevotriesková doska nie je to isté, čo laminát. 
História.
História LTD dosiek siaha do povojnového obdobia (50. roky 20. storočia), keď bola naliehavá potreba okamžite riešiť vysoký dopyt po štartovacom nábytku pre mladé rodiny v Európe. S postupným rozvojom papierenských technológií v 70. a 80. rokoch 20. storočia sa rozširovala ponuka dekorov dosiek, ktoré si upevňovali svoju pozíciu základného materiálu na lacný nábytok.
Dekoračný laminovací papier.
Papier má hrúbku cca. 0,08 až 0,2 mm podľa jednotlivých výrobcov. Hrúbky ani mechanické vlastnosti dekoračného papiera nie sú zviazané normami EN.
Rozmery dosiek.
Laminované dosky sa vyrábajú v mnohých hrúbkach pre najbežnejšie aplikácie následnej výroby: 10, 18, 19, 25 mm atď.
Použitie dosiek.
Laminované dosky sa používajú na výrobu korpusov skriňového nábytku, dočasného nábytku s krátkou životnosťou, lacného hotelového nábytku, pre výstavníctvo, reklamné prezentácie, divadelné kulisy, vodorovné plochy s minimálnou záťažou a pod.
Majstrovstvá Európy II. divízie v halovom pozemnom hokeji žien 2002

Majstrovstvá Európy II. divízie v halovom pozemnom hokeji žien 2002 boli v poradí 4. Majstrovstvá Európy II. divízie v halovom pozemnom hokeji žien, druhé najvyššie kontinentálne podujatie v roku 2002, ktoré organizuje Európska federácia pozemného hokeja (EHF). Konali sa od 25.27. januára 2002 v Rotterdame, v Holandsku, za účasti 5 tímov. 
Holandsko a Bielorusko, ako 2 najlepšie družstvá, sa kvalifikovali v roku 2004 na hlavné podujatie Majstrovstiev Európy.
Majstrovstvá Európy II. divízie v halovom pozemnom hokeji žien 2004

Majstrovstvá Európy II. divízie v halovom pozemnom hokeji žien 2004 boli v poradí 5. Majstrovstvá Európy II. divízie v halovom pozemnom hokeji žien, druhé najvyššie kontinentálne podujatie v roku 2004, ktoré organizuje Európska federácia pozemného hokeja (EHF). Konali sa od 23.25. januára 2004 v Padove, v Taliansku, za účasti 7 tímov. Jediným nováčikom ME bolo družstvo Portugalska.
Ukrajina a Škótsko, ako 2 najlepšie družstvá, sa kvalifikovali v roku 2006 na hlavné podujatie Majstrovstiev Európy.
Lamino

Lamino alebo laminovaná doska môže byť:
Lamino môže byť aj:
Peter Janků

Mgr. Peter Janků, PhD. (* 12. február 1974, Lučenec) je slovenský pesničkár, scénograf, dramatik a publicista. V parlamentných voľbách 2023 kandiduje za KDH.
Biografia.
Peter Janků svoj život delí medzi divadlo, televíziu a hudbu, ktoré sa v rôznych obdobiach rôznou mierou prelínajú.
Vyrastal v Poltári, absolvoval Strednú umelecko-priemyselnú školu v Kremnici, Univerzitu Mateja Bela v Banskej Bystrici, Vysokú školu muzických umení v Bratislave (scénické a kostýmové výtvarníctvo u scénografa Aleša Votavu) a doktorandské štúdium na Univerzite Konštantína Filozofa v Nitre a Vysokej škole muzických umení v Bratislave. Pôsobil ako umelecký šéf výpravy a zástupca umeleckého šéfa v Štátnej opere v Banskej Bystrici, ako umelecký riaditeľ Divadla Theatrium v Bratislave, riaditeľ Umelecko-dekoračných dielní v Slovenskom národnom divadle a šéfdramaturg a intendant v Rádiu Devín a digitálnych rádií Litera, Junior a Pyramída v RTVS.
V rokoch 2003 až 2012 pôsobil ako redaktor, režisér a dramaturg v redakciách publicistiky televízií TV Markíza, Slovenská televízia a TA3, kde sa venoval investigatívnej žurnalistike (relácie "Reportéri", "Čierny Peter"). Aj popri iných aktivitách je neustále aktívny ako divadelný a filmový scénograf, spolupracoval so Slovenským národným divadlom, Štátnou operou v Banskej bystrici, Novou scénou v Bratislave, Divadlom SNP v Martine, Národným divadlom moravsko-slezským v Ostrave, Operou a Baletom v Ústí nad Labem, Divadlom Gunagu, A-studiom Rubín v Prahe a i.
Pôsobí ako dramatik, pričom 9 z jeho divadelných a rozhlasových hier ("Kamene života, Prázdne miesta, Tesár, Labutia pieseň slávneho Slovana, Hranice svätosti, Obeť svätej čistoty, Zlatá horúčka, Hranica, Slnko v temnotách") bolo spracovaných a odvysielaných v Slovenskom rozhlase. Divadelná hra "Kamene života" bola v roku 2012 zaradená medzi 120 najlepších divadelných hier v Európe.
Pesničkárska dráha P. Janků sa datuje približne od začiatku deväťdesiatych rokov. Vystupuje prevažne ako sólista. Koncertoval na Slovensku i v zahraničí, vydal viacero štúdiových hudobných albumov. V roku 1996 natočila STV profil Petra Janků pre cyklus "Pesničkári slovenskí".
Publikácia "Folk na Slovensku" ho charakterizuje nasledovne: „"Patrí k najvýraznejším osobnostiam slovenskej folkovej scény. Hneď od začiatku zaujal svojou vyzretou pesničkárskou tvorbou, ale aj suverénnym vystupovaním a zdravým sebavedomím. Vďaka pesničkám príjemne melodickým, obsahovo zaujímavým, plným invencie, dokáže si spontánne získať publikum. Komunikuje s ním s ľahkosťou sebe vlastnou, nič neskrýva, iba sympaticky zaodeje do metafory, trefne používa aj dialekt. Jeho štýl je akoby nadľahčený, pohybujúci sa medzi iróniou a satirou, komentujúci svet so svojským nadhľadom, pričom v podtexte zreteľne rezonuje vážnosť a smútok z mnohých javov súčasnosti, ktoré ho nenechávajú ľahostajným."“
V rokoch 2010 až 2015 organizoval každoročne v Bratislave pesničkársky koncert LennOn a MY.
Za svoju scénografickú, divadelnú a novinársku činnosť získal viacero slovenských aj medzinárodných ocenení.
Osem nesmrteľných Komunistickej strany Číny

Osem nesmrteľných Komunistickej strany Číny (, - Pa ta jüan-lao) bola skupina predstaviteľov Komunistickej strany Číny, ktorí stáli pri založení Čínskej ľudovej republiky v roku 1949 a po smrti Mao Ce-tunga roku 1976 podporovali ekonomické reformy Teng Siao-pchinga. V osemdesiatych a deväťdesiatych rokoch 20. storočia disponovali obrovskou mocou a určovali politiku v Čínskej ľudovej republike. Ani jeden zo skupiny už dnes nie je na žive, posledný žijúci člen, Po I-po, zomrel roku 2007.
Názov Osem nesmrteľných je alúziou na taoistické božstvo. Doslovný preklad čínskeho výrazu je osem starcov.
Zoznam.
Medzi Osem nesmrteľných patria:
Niekedy sa medzi Osem nesmrteľných radia aj:
Potomkovia ôsmych nesmrteľných nazhromaždili prostredníctvom nepotizmu a klientelizmu obrovské bohatstvo a moc. Často sa im preto hovorí aj "princovia" alebo "strana korunných princov".
Archelochos

Archelochos ("Archelochos", ) je v gréckej mytológii syn Anténora a jeho manželky Theano.
Archelochos bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Archelocha a jeho bratov pre ich statočnosť v boji. 
Na začiatku trójskej vojny sa vďaka Odyseovej odvahe podarilo Achájcom vylodiť a zaútočiť na trójske hradby. Útok však Trójania odrazili a Achájci boli nútení postaviť tábor a mesto obliehať. Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa Trójanom posilneným spojencami za pomoci bohov podarilo dobyť achájsku hradbu a ohroziť achájske lode na pobreží. Podľa Homérovej Iliady, Archelochos prevzal velenie jednej z piatich „divízií“ trójskej armády, spolu so svojim bratom Akamantom a Aineiom. 
V štrnástom speve Iliady však Achájci útok Trójanov úspešne odrazili. Boj si vyžiadal mnoho mŕtvych na oboch stranách a trójsku zem sfarbila aj krv Archelocha, ktorého počas boja zasiahol do krku oštep achájskeho hrdinu Aianta.
Second Toughest in the Infants

Second Toughest in the Infants je štvrtý štúdiový album anglickej skupiny Underworld. Je tiež druhým albumom v spolupráci s Darrenom Emersonom. S týmto albumom sa skupina Underworld dostala do progresívnej tvorby, pričom začala vytvárať znamenitý zvuk s drsnými beatmi a hymnovými melódiami. Znovu vydaný album obsahoval aj najznámejší singel skupiny, „Born Slippy .NUXX“.
Zoznam skladieb.
Všetky skladby zložili Darren Emerson, Karl Hyde a Rick Smith ak nie je uvedené inak.
Majstrovstvá Európy v halovom pozemnom hokeji žien 1998

Majstrovstvá Európy v halovom pozemnom hokeji žien 1998 boli v poradí 9. Majstrovstvá Európy v halovom pozemnom hokeji žien, ktoré organizuje Európska federácia pozemného hokeja (EHF). Konali sa od 23.25. januára 1998 v Ourense, v provincii Galícia, v Španielsku, za účasti 8 tímov. Víťazom sa ôsmykrát stali hokejistky . Bronzové Rakúsko získalo svoju prvú medailu na ME.
Ludwigsburg (mesto)

Ludwigsburg je nemecké mesto asi 12 km severne od Stuttgartu v spolkovej krajine Bádensko-Württembersko. Leží na rieke Neckar. V roku 2012 malo 88 200 obyvateľov.
Dejiny.
Stredný tok rieky Neckar, na ktorom sa Ludwigsburg nachádza, bol osídlený už v dobe kamennej a bronzovej. V dobe železnej bolo územie osídlené Keltmi. V 1. storočí sa územie dostalo pod nadvládu Rimanov, ktorí ho kontrolovali až do roku 260, kedy boli vytlačení Alamanmi.
V rokoch 1718 - 1723 tu württemberský vojvoda Eberhard Ludwig dal postaviť najväčší barokový zámok v Nemecku - Ludwigsburg. Medzi rokmi 1730 a 1800 sa niekoľkokrát stal kráľovským sídlom, pretože panovníkom vyhovoval viac než blízky Stuttgart.
V meste za nachádza aj zámok Favorite.
Manželstvá a nevery

Manželstvá a nevery ("Marriages and Infidelities") je zbierka poviedok J. C. Oatesovej. Vydaná bola už v roku 1972, no preložená do slovenčiny bola až v roku 1985. 
Zbierka obsahuje spolu 10 poviedok, ktorých názvy sú:
V jednotlivých poviedkach sa autorka zaoberá najmä citovým svetom hrdiniek a hrdinov, mladých i starších Američanov, ktorých život sa nejakým spôsobom zauzlil či zauzľuje. Hľadajú zmysel života i samých seba, veľký, či aspoň skutočný cit. Zväčša ho však nenachádzajú, pretože sami nie sú schopní hlbších citov a porozumenia, alebo zastierajú pravdu sami pred sebou, prípadne sú bezohľadne oklamaní alebo beznádejne sebeckí. Iba tí silní z nich môžu nájsť po rozčarovaní a sklamaní svoje skutočné ja. Ostatní buď rezignujú, alebo hľadajú útechu v neverách či drogách.
Predmetom jej umeleckého záujmu sú duševné drámy ľudí, ktorí sa zmietajú v sociálnom a politickom virvare „krajiny zázrakov“. Jej poviedky sa odohrávajú najmä v mysli jednotlivca. Poviedky sú úprimnou výpoveďou citlivého umelca o tragických polohách ľudského života v odcudzenej spoločnosti. Vo svojej poviedkovej tvorbe citlivo zobrazuje narušené ľudské vzťahy. Pocity osamelosti a sklamania prenikajú predovšetkým do citovej sféry postáv, do rodinného i manželského života. 
Oatesová sa zameriava na pochmúrne stránky moderného amerického života – opakuje sa téma strachu, násilia, vraždy a smrti. Často využíva motív šialenosti, viaceré z jej postáv trpia duševnými chorobami. 
Silnou stránkou Oatesovej prózy je analýza ľudskej psychiky podvedených, ale aj analýza polovedomých pohnútok konania, pocitov a postojov, ktoré vždy vedú k logicky neodvratnému záveru. J.C. Oatesovej talent a zručnosť vychádza z hlbokého poznania súčasnej Ameriky, o nej podáva svojské umelecké svedectvo.
Aquae et ignis interdictio

Aquae et ignis interdictio (doslovna odopretie vody a ohňa) bоl počas rímskej republiky trest za ťažšie zločiny. Bol to úradný zákaz poskytovať utečencovi prístrešie alebo jedlo. Obyčajne bol spojený so zhabaním majetku zločinca. Počas cisárstva ho nahradili deportácie za kriminálne zločiny a internovanie za politické trestné činy.
Sublime Text

Sublime Text je multiplatformný editor textových súborov a zdrojového kódu napísaný v programovacom jazyku C++ s dostupným programovacím rozhraním pre Python. Funkcionalitu editoru je vďaka rozhraniu možné rozšíriť o zásuvné moduly (pluginy). Samotný editor nie je open source ani zadarmo, avšak väčšina pluginov áno.
Hlavné vlastnosti.
Predvolené používateľské rozhranie Sublime Textu je ladené do tmavej farby. Prednastavená paleta pre zvýrazňovanie zdrojového kódu je "Monokai". K dispozícii je aj mnoho komunitou vytvorených alternatívnych vzhľadov (vďaka JSON štruktúre súborov s vzhľadmi je jednoduché si vytvoriť vlastný).
Pluginy.
Pluginy umožňujú vylepšenie alebo prispôsobenie základných funkcií Sublime Textu. Obvyklé sú hlavne:
Široký výber pluginov vytvorených používateľmi Sublime Textu a sprístupnených na internete sa sústredí najmä na rovnomennej platforme pluginu "Package Control", pričom editor umožňuje vytvoriť si vlastné pluginy v programovacom jazyku Python či ručne inštalovať zdrojové kódy pluginu (napríklad z GitHubu).
Podporované syntaxe.
V predvolenej inštalácii je aktívne farebné zvýrazňovanie syntaxe pre (podporu ďalších je možné doplniť pomocou pluginov): ActionScript, AppleScript, ASP, dávkové súbory, C, C++, C#, Clojure, CSS, D, Diff, Erlang, Go, Graphviz (DOT), Groovy, Haskell, HTML, Java, JSP, JavaScript, JSON, LaTeX, Lisp, Lua, Makefile, Markdown, MATLAB, Objective-C, OCaml, Pascal, Perl, PHP, Python, R, Rails, regulárne výrazy, reStructuredText, Ruby, Rush, Scala, Bash, SQL, Tcl, Textile, XML, XSL a YAML.
Edyta Herbuśová

Edyta Herbuśová (* 26. február 1981, Kielce, Poľsko) je poľská tanečnica, televízna a divadelná herečka. Tancu sa venuje od detstva. Od deviatich rokov navštevovala tanečnú školu „Step by Step“. Zúčastnila sa prestížnej medzinárodnej súťaže Eurovision Dance Contest 2008 a získala 1. miesto. V roku 2010 založila tanečnú školu v meste Otwock.
The Goddess and Other Women

The Goddess and Other Women je zbierkou poviedok Joyce Oatesovej. Zbierku tvorí 32 poviedok. Ponúka bohatú mozaiku najrôznejších osudov žien a dievčat, do životov ktorých nahliadame v okamihu citového prezretia.
Oatesová sa zameriava na pochmúrne stránky moderného amerického života – opakuje sa téma strachu, násilia, vraždy a smrti. A práve preto sú jej postavy nezabudnuteľné, či už je to obyčajná prostitútka Cynthia, ktorá sa stane obsesiou pre solídneho zámožného muža, mladučká Maryliz ktorej umiera snúbenec, stratená Smithka, ktorá vtrhne do života usadenému mužovi, ako jeho nemanželská dcéra, alebo rozvedená Claire, ktorá sa vydá za mladučkého milenca. Napriek tomu, že muži v poviedkach zohrávajú druhú najdôležitejšiu úlohu, sú zobrazovaní trochu vágnym a nie moc sympatickým spôsobom. 
Oatesovej poviedky sú technicky lepšie zvládnuté než jej romány. Typickým kompozičným postupom je internalizácia deja vo vedení postáv. Myslela tým, že jej poviedky sa odohrávajú najmä v mysli jednotlivca. Poviedky sú úprimnou výpoveďou citlivého umelca o tragických polohách ľudského života v odcudzenej spoločnosti. Oatesová aj v poviedkovej tvorbe citlivo zobrazuje narušené ľudské vzťahy. Pocity osamelosti a sklamania prenikajú predovšetkým do citovej sféry postáv, do rodinného i manželského života. Autorské precítenie vniká do zákutí trýznenej ľudskej duše.
Feďkivka

Feďkivka () je sídlisko na Ukrajine v Tuľčynskom rajóne Vinnyckej oblasti. Žije tu 34 obyvateľov.
E-mental

E-mental je elektronický časopis o mentálnom zdraví, ktorý vychádza dvakrát ročne od roku 2013. Od svojho vzniku až do roku 2018 vychádzal pod záštitou Slovenskej asociácie študentov a absolventov psychológie (SAŠAP), ktorá vznikla 11. marca 2009. V roku 2019 sa vtedajší predstavitelia SAŠAPu a šéfredaktor časopisu E-mental, PhDr. Peter Kusý, PhD. dohodli na oddelení elektronického časopisu od asociácie. Preto časopis E-mental od roku 2019 dodnes vychádza pod záštitou občianskeho združenia L. O. Ď.
Rubriky.
Pod záštitou SAŠAPu obsahoval každé číslo časopisu E-mental pravidelné rubriky zamerané na recenzované teoretické a výskumné príspevky z oblastí mentálneho zdravia, školskej psychológie, sociálnych a behaviorálnych vied. V časopise sa pravidelne objavovali tieto rubriky: 
Pod záštitou združenia L. O. Ď. sa v časopise začali publikovať články, ktoré boli schválené v recenznom konaní, do nasledujúcich rubrík:
Ďalej sa publiujú odborné texty, ktoré pripravujú členovia redakcie v rámci nasledujúcich rubrík:
Kopernik (kráter)

Kráter Koperník je impaktný kráter nachádzajúci sa v oblasti "Mare Insularum" (More ostrovov) blízko centrálnej časti privrátenej pologule Mesiaca. Má priemer meraný od hrebeňov okrajových valov 93 kilometrov. Ploché dno krátera má priemer 55 km. Vznikol pred viac než 810 miliónmi rokov.
Od centra kráteru vychádzajú sekundárne impaktné krátery vzniknuté dopadom materiálu vyvrhnutého pri dopade hlavného telesa. Pomenovaný bol podľa poľského astronóma Mikuláša Kopernika.
Vzhľad.
Priemer krátera je 93 km, po obvode sa nachádzajú stupňovité valy široké približne 40 km a vystupujú do výšky 900 m nad okolitú krajinu. Vonkajšie steny valov stúpajú pozvoľna pod uhlom 3o, vnútorné sú strmšie a terasovité. Terasy vznikli zosuvmi pôdy. Z centrálnej časti krátera vystupujú vrcholky vysoké 1 200 m, ktoré sú tvorené horninami bohatými na olivín. Ploché dno krátera má priemer 55 km. 
Od krátera smerujú siete malých sekundárnych kráterov s priemerom až 1 km. Vzniknuté lúče, pozorovateľné dobre v dobe okolo splnu, sú tmavšie než lúče okolo mladšieho krátera Tycho. Dôvodom je dlhšie pôsobenie slnečného žiarenia a mikrometeoritov na vyvrhnuté horniny.
Kristína Kupkovičová

Kristína Kupkovičová (* 9. júl 1992, Trnava) je slovenská hádzanárka, ktorá žije v Cíferi. V súčasnosti je hráčkou klubu ŠKP Piccard Senec, kde hráva na poste ľavej spojky. V minulosti bola hráčkou klubu TJ Skloplast Trnava (reprezentantka Slovenska).